இரு நிலத்து எவர்க்கும் உள்ளத்து இருந்து, அருள்புரிந்து வீந்த செரு வலி வீரன் என்னச் செங் கதிர்ச் செல்வன் சென்றான். 21 இராமனும் சீதையும் உறங்க இலக்குவன் காவல் இருத்தல் மாலைவாய் நியமம் செய்து மரபுளி இயற்றி, வைகல், வேலைவாய் அமுது அன்னாளும் வீரனும் விரித்த நாணல் மாலைவாய்ப் பாரின் பாயல் வைகினர்; வரி வில் ஏந்திக் காலைவாய் அளவும், தம்பி இமைப்பிலன், காத்து நின்றான். 22 இராம இலக்குவரை நோக்கி குகன் இரவு முழுது கண்ணீர் வழிய நிற்றல்